Robotkäsi on valmistatud pehmetest polüamiidist  tükkidest 3D printimistehnoloogia abil. Kätt juhib selle sees asuv väike õhukambritest koosnev pneumaatiline süsteem. Kahes reas paiknevaid õhukambreid täidetakse vastavalt sellele, kuidas käsi peab liikuma. Käel on kolm eri piirkonda, mida on võimalik eraldi juhtida, seega saab käsi painduda eri suundades, täpselt nagu elevant oma lonti painutab. Haaratsit juhib veel eraldi neljas pneumaatiline süsteem.